## L’Institut Cartogràfic Valencià convoca el XVII Premi de Cartografia i Territori Pare Tosca

*** Els guardons tenen com a objectiu reconéixer la creació tècnica, l’enginy i l’esforç en la investigació en matèries relacionades amb la cartografia
* La convocatòria inclou dos modalitats de premi, una per a treballs de fi de grau i una altra per a treballs de fi de màster**

La Conselleria de Medi Ambient, Infraestructures i Territori, a través de l’Institut Cartogràfic Valencià, ha convocat la XVII edició del Premi de Cartografia i Territori Pare Tosca.

Estos premis volen reconéixer i estimular la creació tècnica, l’enginy i l’esforç en la investigació en matèries relacionades amb la cartografia i disciplines similars amb l’objectiu d’acostar esta ciència aplicada a les noves generacions i futurs professionals que treballaran representant la realitat del territori valencià a través dels mapes.

En concret, la matèria dels treballs que puguen optar a estos premis ha d’estar relacionada amb la geomàtica: cartografia, fotogrametria aèria i terrestre, teledetecció, geodèsia i sistemes d’informació geogràfica en l’àmbit de la Comunitat Valenciana.

Tal com arreplega la convocatòria publicada en el *Diari Oficial de la Generalitat Valenciana* ([DOGV](https://dogv.gva.es/va/resultat-dogv?signatura=2024/9055)), s’inclouen dos modalitats de premi: una corresponent a treballs de fi de grau, amb una dotació econòmica de 1.200 euros, i una altra per a treballs de fi de màster, que tindran un premi de 1.800 euros.

Podran participar en esta convocatòria les persones matriculades en qualsevol universitat pública de la Comunitat Valenciana que hagen aprovat el treball de fi de grau o el treball de fi de màster en el curs acadèmic 2023-2024.

Per a triar els treballs guardonats, el jurat valorarà el contingut, originalitat, creativitat, rigor, aplicabilitat pràctica, qualitat de la presentació, viabilitat tècnica i econòmica i innovació tecnològica dels projectes que es presenten.

El termini de presentació de sol·licituds serà del 4 al 24 d’octubre de 2024. Les sol·licituds per a participar s’han de presentar exclusivament per via telemàtica i estaran accessible en la seu electrònica de la Generalitat i en el portal de l’[Institut Cartogràfic Valencià](http://www.icv.gva.es/).

Fecha: 18/09/2024